Up-195/01
Natisni
Opravilna št.:
Up-195/01
Datum odločitve:
20. 12. 2002
ECLI:
ECLI:SI:USRS:2002:Up.195.01
Akt:
Ustavna pritožba A. A. zoper sklep Višjega sodišča v Ljubljani št. I Kp 3266/2001 v zvezi s sklepom Okrožnega sodišča v Ljubljani št. I K 986/99
Izrek:
Ustavna pritožba A. A. zoper sklep Višjega sodišča v Ljubljani št. I Kp 3266/2001 v zvezi s sklepom Okrožnega sodišča v Ljubljani št. I K 986/99 se zavrže.
Evidenčni stavek:
Ker pritožnik ni upravičena oseba, je Ustavno sodišče ustavno pritožbo zavrglo.
Geslo:
1.4.52.3 - Ustavno sodstvo - Postopek - Procesne predpostavke v postopku ustavne pritožbe - Upravičenost za vložitev ustavne pritožbe.
Pravna podlaga:
Člen 55.1.3, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
18. 9. 2001
Vrsta odločitve:
sklep
Vrsta rešitve:
zavrženje
Dokument:
US21997
Up-195/01-7
13. 1. 2003
SKLEP
Ustavno sodišče je v postopku za preizkus ustavne pritožbe A. A. iz Ž., ki ga zastopa B. B., odvetnik v Ž., na seji senata dne 20. decembra 2002 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sklep Višjega sodišča v Ljubljani št. I Kp 3266/2001 v zvezi s sklepom Okrožnega sodišča v Ljubljani št. I K 986/99 se zavrže.
Obrazložitev
1. Pritožnik izpodbija sklep Višjega sodišča, s katerim je bilo pritožbi njegovega zagovornika delno ugodeno, sicer pa je bila pritožba zavrnjena kot neutemeljena. S sklepom prvostopenjskega sodišča je bilo pritožnikovemu zagovorniku naloženo plačilo povprečnine po prvem odstavku 94. člena Zakona o kazenskem postopku (Uradni list RS, št. 63/94 in nasl. - v nadaljevanju ZKP). Z izpodbijanima sklepoma naj bi bile pritožniku kršene naslednje ustavne pravice: enako varstvo pravic (22. člen Ustave), pravica do sodnega varstva (23. člen Ustave), pravna jamstva v kazenskem postopku (29. člen Ustave) in 6. člen Konvencije o varstvu človekovih pravic in temeljnih svoboščin (Uradni list RS, št. 33/94, MP, št. 7/94 - v nadaljevanju EKČP). 2. Ustavno pritožbo lahko ob pogojih, ki jih določa Zakon o Ustavnem sodišču (v nadaljevanju ZUstS), vloži vsakdo, ki meni, da mu je s posamičnim aktom državnega organa, organa lokalne skupnosti ali nosilca javnih pooblastil kršena njegova človekova pravica ali temeljna svoboščina. Ustavno sodišče zavrže ustavno pritožbo, ki jo vloži neupravičena oseba (tretja alineja prvega odstavka 50. člena ZUstS). Ustavna pritožba je torej dopustna le, če jo vloži upravičena oseba.
3. Izpodbijani odločbi sodišč se ne nanašata na pritožnika, temveč na njegovega zagovornika. Ker pritožnik ni upravičena oseba, je Ustavno sodišče ustavno pritožbo zavrglo.
4. Senat Ustavnega sodišča je sprejel ta sklep na podlagi tretje alineje prvega odstavka 55. člena ZUstS v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer